标题：王国维词新释辑评
编辑推荐
昨夜梦中多少恨，细马香车，两两行相近，对面似怜人瘦损，众中不惜搴帷问。陌上轻雷听渐隐，梦里难从，觉后哪堪讯，蜡泪窗前堆一寸，人间只有相思分。
全书将王国维词按发表时代的次序排列，即：甲稿的61首、乙稿的43首、《观堂集林》之《长短句》中新增加的3首、《观察外集》之《苕华词》中新增加的8首，共115首。另外，开列了王国维词各种版本附录于书后。还将66家作者的83种有关王国维词的文章或专著，以发表时间为先后次序，并列表附于书后，为广大读者提供了丰富的参考资料。
目录
总序
前言
如梦令（点滴空阶）
浣溪沙（路转峰回）
临江仙（过眼韶华）
浣溪沙（霜落千林）
好事近（夜起倚危）
采桑子（高城鼓动）
西河（垂柳里）
摸鱼儿（问断肠）
蝶恋花（谁道人间）
鹧鸪天（列炬归来）
点绛唇（高峡流云）
踏莎行（绝顶无云）
清平乐（樱桃花底）
浣溪沙（月底栖雅）
青玉案（姑苏台上）
少年游戏（垂杨门外）收入观堂长短句
满庭芳（水抱孤城）
蝶恋花（阅尽天涯）
玉楼春（今年花事）
阮郎归（女贞花白）
浣溪沙（美人消息）收入观堂长短句
浣溪沙（天末同云）
青玉案（江南秋色）
浣溪沙（昨夜新看）
鹊桥仙（沉沉戌鼓）
鹊桥仙（绣衾初展）
减字木兰花（皋兰被径）
鹧鸪天（阁道风飘）
浣溪沙（夜永衾寒）
浣溪沙（画舫离筵）
浣溪沙（才过苕溪）
贺新郎（月落飞乌）
人月圆（天公应自）
卡算子（罗袜悄无）
八声甘州（直青山）
浣溪沙（曾识卢家）
踏莎行（绰约衣裳）
蝶恋花（急景流年）
蝶恋花（窣地重帘）
蝶恋花（昨夜梦中）收入观堂长短句
蝶恋花（独向沧浪）
浣溪沙（舟逐清溪）
临江仙（闻说金微）
南歌子（又是乌西）
荷叶杯（手把金尊、矮纸数行、无赖灯花、谁道闲愁、昨夜绣食、隐隐轻雷）
……
以上《人间词甲稿》
以上《人间词乙稿》
以上《观堂长短句》中新增之三首
以上《苕华词》中新增之八首
附录
一、总评
二、辑评著作目录
三、王国维词之生要版本
词选
读史　
挥戈大启汉山河，武帝雄才世讵多。 　
轻骑今朝绝大漠，楼川明日下洋河。 　
点绛唇　
屏却相思，近来知道都无益。不成抛掷，梦里终相觅。 　
醒后楼台，与梦俱明灭。西窗白，纷纷凉月，一院丁香雪。 　
厚地高天，侧身颇觉平生左，小斋如舸，自许回旋可。 　
聊复浮尘，得此须臾我。乾坤大，霜林独坐，红叶纷纷堕。 　
高峡流云，人随飞鸟穿云去。数峰著雨。相对青无语。 　
岭上金光，岭下苍烟冱。人间曙。疏林平楚。历历来时路。 　
暗里追凉，扁舟径掠垂杨过。湿萤火大。一一风前堕。 　
坐觉西南，紫电排云破。严城锁。高歌无和。万舫沉沉卧。 　
波逐流云，棹歌袅袅凌波去。数声和橹。远入蒹葭浦。 　
落日中流，几点闲鸥鹭。低飞处。菰蒲无数。瑟瑟风前语。 　
采桑子　
高城鼓动兰釭灺，睡也还醒。醉也还醒。忽听孤鸿三两声。 　
人生只似风前絮，欢也零星。悲也零星。都作连江点点萍。 　
减字木兰花　
皋兰被径，月底栏干闲独凭。修竹娟娟，风里时闻响佩环。 　
蓦然深省，起踏中庭千个影。依尽人间，一梦钧天只惘然。 　
乱山四倚，人马崎岖行井底。路逐峰旋，斜日杏花明一山。 　
销沉就里，终古兴亡离别意。依旧年年，迤逦骡网度上关。 　
卜算子·水仙　
罗袜悄无尘，金屋浑难贮。月底溪边一晌看，便恐凌波去。 　
独自惜幽芳，不敢矜迟暮。却笑孤山万树梅，狼藉花如许。 　
好 事 近　
夜起倚危楼，楼角玉绳低亚。唯有月明霜冷，浸万家鸳瓦。 　
人间何苦又悲秋，正是伤春罢。却向春风亭畔，数梧桐叶下。 　
愁展翠罗衾，半是余温半泪。不辨坠欢新恨，是人间滋味。 　
几年相守郁金堂，草草浑闲事。独向西风林下，望红尘一骑。 　
南歌子　
又是乌西匿，初看雁北翔。好与报檀郎：春来宵渐短，莫思量。 　
谒金门　
孤檠侧，诉尽十年踪迹。残夜银釭无气力，绿窗寒恻恻。 　
落叶瑶阶狼藉，高树露华凝碧。露点声疏人语密，旧欢远处觅。 　
阮郎归　
女贞花白草迷离，江南梅雨时。阴阴帘幙万家垂。穿帘双燕飞。 　
朱阁外，碧窗西。行人一舸归。清溪转处柳阴低。当窗人画眉。 　
美人消息隔重关，川途弯复弯。沉沉空翠厌征鞍，马前山复山。 　
浓泼黛，缓拖鬟，当年看复看。只余眉样在人间，相逢艰复艰。 　
清平乐　
垂杨深院，院落双飞燕。翠幕银灯春不浅，记得那时初见。 　
眼波靥晕微流，尊前却按凉州。拚取一生肠断，消他几度回眸。 　
斜行淡墨，袖得伊书迹。满纸相思容易说，只爱年年离别。 　
罗衾独拥黄昏，春来几点啼痕。厚薄不关妾命，浅深只问君恩。 　
况夔笙太守索题香南雅集图 　
蕙兰同畹，著意风光转。劫后芳华仍畹转，得似凤城初见。 　
旧人惟有何戡，玉宸宫调曾谙。肠断杜陵诗句，落花时节江南。 　
人月圆·梅　
天公应自嫌寥落，随意著幽花。月中霜里，数枝临水，水底横斜。 　
萧然四顾，疏林远渚，寂寞天涯。一声鹤唳，殷勤唤起，大地清华。 　
喜迁莺　
秋雨霁，晚烟拖，宫阙与云摩。片云流月入明河。鳷鹊散金波。 　
宜春院，披香殿，雾里梧桐一片。华灯簇处动笙歌，复道属车过。 　
荷叶杯·戏效花间体　
手把金尊酒满，相劝。情极不能羞。乍调筝处又回眸。留摩留。留摩留。 　
矮纸数行草草，书到。总道苦相思。朱颜今日未应非。归摩归。归摩归。 　
无赖灯花又结，照别。休作一生拚。明朝此际客舟寒。欢摩欢。欢摩欢。 　
谁道闲愁如海，零碎。雨过一池沤。时时飞絮上帘钩。愁摩愁。愁摩愁。 　
昨夜绣衾孤拥，幽梦。一霎钿车尘。道旁依约见天人。真摩真。真摩真。 　
隐隐轻雷何处，将曙。隔牖见疏星。一庭芳树乱啼莺。醒摩醒。醒摩醒。 　
应天长 　
紫骝却照春波绿，波上荡舟人似玉。似相知，羞相逐。一晌低头犹送目。 　
鬓云欹，眉黛蹙。应恨这番匆促。恼一时心曲，手中双桨速。 　
少年游　
垂杨门外，疏灯影里，上马帽檐斜。紫陌霜浓，青松月冷，炬火散林鸦。 　
酒醒起看西窗上，翠竹影交加。跌宕歌词，纵横书卷，不与遣年华。 　
鹧鸪天　
列炬归来酒未醒，六街人静马蹄轻。月中薄雾漫漫白，桥外渔灯点点青。 　
从醉里，忆平生。可怜心事太峥嵘。更堪此夜西楼梦，摘得星辰满袖行。 　
阁道风飘五丈旗，层楼突兀与云齐。空余明月连钱列，不照红葩倒井披。 　
频摸索，且攀跻。千门万户是耶非。人间总是堪疑处，惟有兹疑不可疑。 　
楼外秋千索尚悬，霜高素月慢流天。倾残玉碗难成醉，滴尽铜壶不解眠。 　
人寂寂，夜厌厌。北窗情味似枯禅。不缘此夜金闺梦，那信人间尚少年。 　
庚申除夕和吴伯宛舍人　
绛蜡红梅竞作花，客中惊又度年华。离离长柄垂天斗，隐隐轻雷隔巷车。 　
斟醁醑，和尖叉。新词飞寄舍人家。可将平日丝纶手，系取今宵赴壑蛇。 　
玉楼春　
今年花事垂垂过，明岁花开应更亸。看花终古少年多，只恐少年非属我。 　
劝君莫厌尊罍大，醉倒且拚花底卧。君看今日树头花，不是去年枝上朵。 　
西园花落深堪扫，过眼韶华真草草。开时寂寂尚无人，今日偏嗔摇落早。 　
昨朝却走西山道，花事山中浑未了。数峰和雨对斜阳，十里杜鹃红似烧。 　
虞美人　
碧苔深锁长门路，总为蛾眉误。自来积毁骨能销，何况真红、一点臂砂娇。 　
妾身但使分明在，肯把朱颜悔？从今不复梦承恩，且自簪花，坐赏镜中人。 　
犀比六博消长昼，五白惊呼骤。不须辛苦问亏成。一霎尊前了了见浮生。 　
笙歌散后人微倦，归路风吹面。西客落月荡花枝。又是人间酒醒梦回时。 　
金鞭珠弹嬉春日，门户初相识。未能羞涩但娇痴，却立风前散发衬凝脂。 　
临江仙　
过眼韶华何处也？萧萧又是秋声。极天衰草暮云平。斜阳漏处，一塔枕孤城。 　
独立荒寒谁语？蓦回头宫阙峥嵘。红墙隔雾未分明。依依残照，独拥最高层。 　
闻说金微郎戍处，昨宵梦向金微。不知今又过辽西。千屯沙上暗，万骑月中嘶。 　
郎似梅花侬似叶，朅来手抚空枝。可怜开谢不同时。漫言花落早，只是叶生迟。 　
踏莎行　
绝顶无云，昨宵有雨，我来此地闻天语。疏钟暝直乱峰回，孤僧晓度寒溪去。 　
是处青山，前生俦侣，招邀尽入闲庭户。朝朝含笑复含颦，人间相媚争如许。 　
元夕　
绰约衣裳，凄迷香麝，华灯素面光交射。天公倍放月婵娟，人间解与春游冶。 　
乌鹊无声，鱼龙不夜，九衢忙杀闲车马。归来落月挂西窗，邻鸡四起兰釭灺。 　
鹊桥仙　
沉沉戍鼓，萧萧厩马，起视霜华满地。猛然记得别伊时，正今日、邮亭天气。 　
北征车辙，南征归梦，知是调停无计。人间事事不堪凭，但除却、无凭两字。 　
绣衾初展，银釭旋剔，不尽灯前欢语。人间岁岁似今宵，便胜却、貂蝉无数。 　
霎时送远，经年怨别，镜里朱颜难驻。封侯觅得也寻常，何况是、封侯无据。 　
苏幕遮　
倦凭阑，低拥髻，丰颊秀眉，犹是年时意。昨夜西窗残梦里，一霎幽欢，不似人间世。 　
恨来迟，防醒易，梦里惊疑，何况醒时际。凉月满窗人不寐，香印成灰，总作回肠字。 　
青玉案　
姑苏台上乌啼曙，剩霸业，今如许。醉后不堪仍吊古。月中杨柳，水边楼阁，犹自教歌舞。 　
野花开遍真娘墓，绝代红颜委朝露。算是人生赢得处。千秋诗料，一抔黄土，十里寒螿语。 　
江南秋色垂垂暮，算幽事，浑无数。日日沧浪亭畔路。西风林下，夕阳水际，独自寻诗去。 　
可怜愁与闲俱赴。待把尘劳截愁住。灯影幢幢天欲曙。闲中心事，忙中情味，并入西楼雨。 　
如梦令　
点滴空阶，疏雨迢递，严城更鼓。睡浅梦初成，又被东风吹去。无据，无据，斜汉垂垂欲曙。 　
西 河 　
垂杨里。兰舟当日曾系。千帆过尽，只伊人不随书至。怪渠道著我侬心，一般思妇游子。 　
昨宵梦，分明记，几回飞渡烟水。西风吹断，伴灯花、摇摇欲坠。宵深待到凤凰山，声声啼催起。 　
锦书宛在怀袖底。人迢迢、紫塞千里。算是不曾相忆。倘有情早合归来，休寄一纸，无聊相思字。 　
祝英台近 　
月初残，门小掩，看上大堤去。徒御喧阗，行子黯无语。为谁收拾离颜，一腔红泪，待留向、孤衾偷注。 　
马蹄驻，但觉怨慕悲凉，条风过平楚。树上啼鹃，又诉岁华暮。思量只有，人间年年征路。纵有恨，都无蹄处。 　
百字令　
题孙隘庵南窗寄傲图 　
楚灵均后数柴桑，第一伤心人物。招屈亭前千古水，流向浔阳百折。夷叔西陵，山阳下国，此恨那堪说。寂寥千载，有人同此伊郁。 　
堪叹招隐图成，赤明龙汉，小劫须臾阅。试与披图寻甲子，尚记义熙年月。归鸟心期，孤云身世，容易成华发。乔松无恙，素心还问霜杰。 　
满庭芳　
水抱孤城，雪开远戍，垂柳点点栖鸦。晚潮初落，残日漾平沙。白鸟悠悠自去，汀州外，无限蒹葭。西风起，飞花如雪，冉冉去帆斜。 　
天涯。还忆旧，香尘随马，明月窥车。渐秋风镜里，暗换年华。纵使长条无恙，重来处、攀折堪嗟。人何许，朱楼一角，寂寞倚残霞。 　
八声甘州　直青山缺处是孤城，倒悬浸明湖。森千帆影里，参差宫阙，风展旌旟。向晚棹声渐急，萧瑟杂菰蒲。列炬严城去，灯火千衢。 　
不道繁华如许，又万家爆竹，隔院笙竽。叹沉沉人海，不与慰羁孤。剩终朝襟裾相对，纵委蛇，人已厌狂疏。呼灯且觅朱家去，痛饮屠苏。 　
水龙吟·杨花用章质夫苏子瞻唱和韵　
开时不与人看，如何一霎蒙蒙坠。日长无绪，回廊小立，迷离情思。细雨池塘，斜阳院落，重门深闭。正参参欲住，轻衫掠处，又特地，因风起。 　
花事阑珊到汝，更休寻满枝琼坠。算人只合，人间哀乐，者般零碎。一样飘零，宁为尘土，勿随流水。怕盈盈，一片春江，都贮得，离人泪。 　
霜花腴·用梦窗韵补寿强邨侍郎　
海漘倦客，是赤明延康，旧日衣冠。坡老黎邨，冬郎闽峤，中年陶写应难。醉乡尽宽。更茱萸，黄菊尊前。剩沧江、梦绕觚棱，斗边槎外恨高寒。 　
回首凤城花事，便玉河烟柳，总带栖蝉。写艳霜边，疏芳篱下，消磨十样蛮笺。载将画船。荡素波、凉月娟娟。倩郦泉、与驻秋容，重来扶醉看。